kk en ru uk ru ru ru ru ru bg ru ru ru ru ru ru ru ru kk ru ru ru tr ru ru ru ru uk ru kk ru kk de kk kk kk kk kk kk kk kk kk kk kk kk kk kk kk kk ru ru ru es ru ru ru ru ru ru ru en en en ru ru ru ru ru ru ru ru en en en en en en en en en en en en en kk en en en en ru ru ru de ru ru ru ru bg ru ru ru ru ru ru ru ru kk ru ru ru tr ru ru ru uk uk ru
Кәсіпкерлік қолөнерден басталады - Білімді Ел - Образованная страна
Дүниежүзілік бәсекеге түскен белсенді қоғамымыз ұрпағының енжар, жалқау, немқұрайлы болғанын қаламайды. Қазіргі кездің талабы жан-жақты білімді, өмір сүруге бейім және өз ойын дұрыс жеткізе білетін, жауапкершілігі мол, іскерлікке бейімделген, ынтымақты, ақылды, өнерлі тұлға қалыптастыру. Ал, бұл істің үрдісіне қалай жетуге  болады? Бүгінгі мұғалім жылына бір-екі  рет беретін ашық сабақтармен ғана шектелмей, кез-келген дәрісте оқушының шығармашылық жұмыс істеуіне ықпал етуі қажет.
Көрмеде ер балалардың қолымен жасалынған: оригами (танк, ұшақ, тікұшақ, биші роботтар) 5 сыныптар, тақтайға күйдіріп жануарлардың суретін салу (6 сынып), ағаштан кәдесый «домбыра» жасау (8 сыныптар), ұлттық нақышта зергерлік бұйымдар жасау (білезік, сақиналар) 8 және 9 сыныптар жасаған шығармашылық жұмыстар тамашаланды. Қыз балалардың қолымен жасалынған: оригами (аққу түрлерін жасау), моншақтан тоқылған сирень, дала гүлдері (5 сыныптар), алжапқыш, ілмек бізбен тоқылған «Амигуруми» жұмсақ ойыншықтары мен салфеткалар, шалмалар, сөмкелер (6 сыныптар), текемет және текеметке салынатын оюлар (7 сыныптар), ұлттық бас киімдер, үкілі сәукеле,  ұлттық ши тоқу өнері (8 сыныптар), станокпен заманауи салфеткалар тоқу, ұлттық құрақ құрау (9 сыныптар) шығармашылық жұмыстары көрерменнің көңілінен шықты.
Көрмеде жетекшісі көркем еңбек пәні мұғалімі Гүлмира Арынбекованың басшылығымен 5-сынып оқушылары жасаған биші роботтары, 7-сынып қыздарының талғаммен тігілген ұлттық текеметі мен ұлттық текемет оюлары, ұлттық сақина білезіктер (әртүрлі материалдан) ерекше көзге түсті. Баланың ұшқыр қиялы, бала қолымен жасаған қолөнер бұйымдары өзінше бір тылысым күш-қуат тілінде сөйлегендей болды.
Дәлізде өтіп бара жатқан адам еріксіз  оқушылар көрмесіне  мойнын бұрып, сондай шынайы  көңілмен жасаған қолөнер бұйымдарынан  ерекше күйге бөленгенін  күлімдеген көздері мен ілтипатты сөздерімен білдірді. «Биылғы көрме ерекше» болыпты деген ойлар да айтылып жатты. Иә, биылғы көрменің өзгеше болатын жөні бар. Себебі, ер балалар мен қыз балалардың сабақ өтетін кабинеттері барлық құрал-жабдықтармен, заманауи білдектер (станоктар) мен тігін машиналары, ас бөлмесіне арналған ыдыс-аяқтар мен заманауи техникалармен қамтамасыз етілді.
Оқушылардың шығармашылықпен жұмыс жасауына жағдай жасалынды. Балалар шығармашылығынан бөлінген  шынайы да пәк қуат кез-келген адамның жанын рахатқа бөлеп, емдейтіні сезілді. Жетекшісі педагог-зерттеуші Имангазина Айдаржан Мұратхановнаның 8 «В» оқушысы Бикмуханова Анардың тіккен үкілі сәукелесі ,ою салып тоқыған ши өнері мектепішілік көрмеден  «үздік» деп таңдалынып, Әуезов адандық байқауына жіберілді.
Ауданнан бірінші орын алған Анар, қаладан 2-ші орынды еш талассыз қанжығасына байлады. Бұл жетістік оқушыны қолөнерге деген сүйіпеншілігіне жетелеп, шабытын одан әрі дамыта түсті десем артық айтқандық болмас. Оқу бағдарламасының аясындағы  сәндік қолданбалы, тоқыма тоқу өнері, матамен жұмыс, тігін машинасымен жұмыс, ши тоқу өнері, салфетка тоқу, ағашпен жұмыс, металл және қағазбен жұмыс бөлімдері түгел қамтылды. Оқушы ер балалар ағашты сүргілеу, білдекпен тесу, білдекпен жону, білдекпен айналдыра жону және кесу әдістерін меңгерді.
Жұқа тақтайдан қыл арамен кесу әдісін үйренді. Осы жұмыстар арқылы педагог –зерттеуші  көркем еңбек пәнінің мұғалімі (30 жыл педагогикалық өтілі бар) Амангелді Ауелбеков оқушылардың көркем еңбек пәніне қызығушылығының жоғары екенін байқады. Атап айтсақ, төменгі сыныптар Абдуллаев Мақди, Ереймен Сырым, Дінәш Рахым, Шайх Асылбек, Батырбек Бекжан әсіресе жоғарғы  сыныбының ер балалары өте ынталы, тапсырманы мұхият орындаумен өздерін көрсете білді.
Мектеп дәлізінде ұйымдастырылған көрме мектепке келген ата-аналарға, қонақтарға оқушыларға, мұғалімдерге жақсы көңіл күй сыйлады. Тіпті, оқушылар «мынау менің жасаған жұмысым!», – деп мақтанышпен құрбыларына көрсетіп жатты. Ер балалар алғашқы кездерде әртүрлі білдекпен (станок) жұмыс жасағанда сескеніп, қолдары дірілдеп әлсіздік танытқаны анық. Содан соң оқушылардың бойынан өзіне деген сенімсіздік сейіліп, кейіннен нағыз «жігітпіз» деген сенімдер пайда болды, – дейді Амангелді ағай.
Көрме ұйымдастыру ол – бала тәрбиесінде елеулі орыны бар тәрбие түрі. Бала өз жасаған жұмысынан ләззат алады және шығармашылық ізденісте болады. Еңбекке деген сүйіспеншілік  артады. Баланың ойы ұшқырланыып,қиял кемесімен ұшады. Сөйтіп, тағы бір шығармашылық туынды өмірге келеді. Шын өнерді сүйіп, шығармашылықпен айналысамын деген адамға тапшылық та, дағдарыс та әсер етпейтініне көзім жетті. Адам мақсатына  жету үшін қандайда бір қиыншылқты бастан кешірсе де, нәтижеге жетері сөзсіз.
Қыздың шолпысының сыңғыры – әдептілікті, жігіттің берен белдігі-ер жігіттіктің, батылдықтың, үкілі сәукеле – пәктіктің, кимешек – кемелдіктің және тағы да басқа ұлттық дәстүрдің белгілері – ұлттық  тәрбие философияның тереңдігі мен тектілікті осы көркем еңбек сабағында өздері қолмен жасау арқылы сезінеді. «Әке көрген оқ жонар,шеше көрген тон пішер», – демекші  жеті атадан берілетін дәстүрлі  ұлттық өнер мен кәсібімізді жаңа заманның иновациялық техникаларын  пайдалана отырып, бүгінгі оқушыларға жеткізе білу мына біздің міндетіміз деп білемін.
А.Байтурсынов атындағы №139 мектеп
гимназияның көркем еңбек пәні мұғалімі,
педагог-зерттеуші, Алматы қаласы, Әуезов ауданы
Перейти на главную страницу
Понравился пост? Расскажи об этом своим друзьям!
Какие новшества ожидаются на ЕНТ в 2022 году, сообщили в МОН
Как по глазам определить человека без фантазии
Добавить комментарий Отменить ответ
Для отправки комментария вам необходимо авторизоваться.
Наубат КАЛИЕВ (1945) - доктор политических наук, профессор
Алма Газизова (1963) - психолог филиала РГП на ПХВ «Научно-практический центр развития социальной реабилитации» г.Нур-Султан
Сабит ИСМУРАТОВ (1949) - доктор экономических наук, профессор, академик, ректор Костанайского инженерно-экономического университета им М. Дулатова
Рысбек ОРАЗХАНОВ (1959) - директор Шетского агротехнического колледжа
Есен Бидайбеков (1945) - доктор педагогических наук, профессор, академик МАИН, академик РАО, заведующий кафедрой информатики и информатизации образования Казахского национального педагогического университета имени Абая
В этом учебном году зарплата педагогов Казахстана увеличится на 25% – Аймагамбетов
В этом учебном году зарплата педагогов Казахстана увеличится на 25% – Аймагамбетов
validsah24: Когда и кто будет думать о Пенсионерах? Старые люди ско…
Государственная программа развития образования и науки РК на 2020 – 2025 годы
Социальный проект «Моему учителю (школе) с любовью!»
«Табысты Ұстаз» («Успешный Педагог»)
К знаниям – онлайн!
30 лет независимости: 30 имен, 30 событий истории образования
Copyright © 2022 Білімді Ел – Образованная страна